wickkiey/tamil-wikipedia-chunked huggingface dataset:
# உத்தபுரம்

## உத்தபுரம் சுவர்

இந்த கிராமத்தில் இரண்டு பெரிய சமூகங்கள் உள்ளன, ஒன்று ஆதிக்க சாதி இந்து வேளாளர் , மற்றொன்று பட்டியலின சாதியான பள்ளர் சமூகம் ஆகும். இந்த சமூகங்களிடையே சாதி வன்முறை அவ்வப்போது நிகழ்ந்தது. வன்முறை 1948, 1964 மற்றும் 1989 ஆம் ஆண்டுகளில் நடந்தது. 1989 வன்முறைக்குப் பிறகு, ஆதிக்க சாதி கிராமத்திலிருந்த தலித்துகளைப் பிரிக்க 30 மீட்டர் நீள சுவரைக் கட்டினர். சுவர் பின்னர் "தீண்டாமையின் சுவர்" என்று விவரிக்கப்பட்டது. ஆதிக்க சாதியினர் தெருக்களில் தலித்துகள் அனுமதிக்கப்படவில்லை. இதைத் தொடர்ந்து, மார்க்சிஸ்ட் கம்யூனிஸ்ட் கட்சி மற்றும் தலித் அமைப்புகளின் தமிழ்நாடு தீண்டாமை ஒழிப்பு முன்னணி (TNUEF) சுவர் கட்டுவதற்கு எதிர்ப்புத் தெரிவித்தது. சாதி இந்துக்கள் சுவர் தனியார் நிலத்தில் கட்டப்பட்டதாக வாதிட்டனர். மே 2008 இல், மதுரை மாவட்ட நிர்வாகம் சுவரை இடித்து தலித்துகளை கிராமத்திற்குள் அனுமதித்தது. இடிக்கப்பட்ட பின்னர், சமூகங்களிடையே வன்முறை ஏற்பட்டது. ஆதிக்க சாதியினர், கிராமத்தை விட்டு வெளியேறுவோம் என்று மிரட்டினர். நிலைமையைக் கட்டுப்படுத்த போலீசார் துப்பாக்கிச் சூடு நடத்தியதில் ஒருவர் இறந்தார். இந்த சம்பவம் தொடர்பாக வழக்குகள் பதிவு செய்யப்பட்டன. 2012 ஆம் ஆண்டில், வன்முறையின் போது பாதிக்கப்பட்ட மக்களுக்கு இழப்பீடு வழங்க சென்னை உயர்நீதிமன்றம் உத்தரவிட்டது.  
சமூகங்களுக்கு இடையிலான சமாதான உடன்படிக்கையை மாவட்ட நிர்வாகம் துவக்கியது. எனவே, 1989 முதல் தடுத்து வைக்கப்பட்டிருந்த உள்ளூர் முத்தாலம்மன்-மாரியம்மன் கோவிலுக்குள் தலித்துகள் அனுமதிக்கப்பட்டனர்.
# 3-புரோமோபிரிடின்

**3-புரோமோபிரிடின்** *(3-Bromopyridine)* C<sub>5</sub>H<sub>4</sub>BrN என்ற மூலக்கூற்று வாய்ப்பாட்டால் விவரிக்கப்படும் ஒரு கரிம ஆலைடு சேர்மமாகும். நிறமற்ற நீர்மமான இந்த கரிம ஆலைடு கரிமத்தொகுப்பு வினைகளில் கட்டுறுப்பு தொகுதியாகப் பயன்படுத்தப்படுகிறது.  
எக் வினை, புச்வால்டு-ஆர்விக் இணைப்பு வினை போன்ற அரைல் ஆலைடுகள் ஈடுபடும் பல்வேறு வினைகளில் 3-புரோமோபிரிடின் ஓர் அடிமூலக்கூறாகப் பங்கேற்கிறது.
# 3-புரோமோபிரிடின்

## தொடர்புடைய சேர்மங்கள்

- 3-குளோரோபிரிடின்
- 2-புரோமோபிரிடின்
# 3-குளோரோபிரிடின்

**3-குளோரோபிரிடின்** *(3-Chloropyridine)* C<sub>5</sub>H<sub>4</sub>ClN என்ற மூலக்கூற்று வாய்ப்பாட்டால் விவரிக்கப்படும் ஒரு கரிம ஆலைடு சேர்மமாகும். நிறமற்ற நீர்மமான இந்த கரிம ஆலைடு கரிமத்தொகுப்பு வினைகளில் கட்டுறுப்பு தொகுதியாகப் பயன்படுத்தப்படுகிறது.  
எக் வினை, சுசுக்கி வினை, உல்மான் வினை போன்ற பல்வேறு இணைப்பு வினைகளில் 3-குளோரோபிரிடின் ஓர் அடிமூலக்கூறாகப் பங்கேற்கிறது.
# 3-குளோரோபிரிடின்

## தொடர்புடைய சேர்மம்

- 3-புரோமோபிரிடின்
# 2-புரோமோபிரிடின்

**2-புரோமோபிரிடின்** *(2-Bromopyridine)* BrC<sub>5</sub>H<sub>4</sub>N என்ற மூலக்கூற்று வாய்ப்பாட்டால் விவரிக்கப்படும் ஒரு கரிம ஆலைடு சேர்மமாகும். நிறமற்ற நீர்மமான இந்த கரிம ஆலைடு கரிமத்தொகுப்பு வினைகளில் இடைநிலை வேதிப்பொருளாகப் பயன்படுத்தப்படுகிறது. 2-அமினோபிரிடினை ஈரசோனியமாக்கல் வினையின் வழியாக புரோமினேற்றம் செய்து 2-புரோமோபிரிடின் தயாரிக்கப்படுகிறது.
# 2-புரோமோபிரிடின்

## வினைகள்

பியூட்டைல் இலித்தியத்துடன் 2-புரோமோபிரிடின் வினைபுரிந்து பல்பயன்பாட்டு வினைப்பொருளான 2-இலித்தியோபிரிடினைத் தருகிறது.
பிரித்தியோன் என்ற கரிம கந்தகச் சேர்மத்தை தயாரிக்கவும் 2-புரோமோபிரிடின் பயன்படுகிறது. பொருத்தமான பெராக்சி அமிலத்தைப் பயன்படுத்தி இருபடிநிலை ஆக்சிசனேற்றம் செய்து தொடர்ந்து தயோல் வேதி வினைக்குழுவை சேர்க்கும் பொருட்டு சோடியம் இருதயோனைட்டு அல்லது சோடியம் சல்பைடுடன் சோடியம் ஐதராக்சைடு சேர்த்து இத்தயாரிப்பு வினை மேற்கொள்ளப்படுகிறது.
# காமின்சு வினையாக்கி

**காமின்சு வினையாக்கி** *(Comins' reagent)* என்பது முப்புளோரோமீத்தேன்சல்போனைல் கொடையளிக்கும் ஒரு வேதி வினைக்குழுவாகும். வினைல் முப்புளோரோமீத்தேன்சல்போனேட்டு தயாரிப்பில் இவ்வினையாக்கி பயன்படுத்தப்படுகிறது. தொடர்புடைய கீட்டோன் ஈனோலேட்டு அல்லது ஈரினோலேட்டுகளுடன் காமின்சு வினையாக்கி வினைபுரிவதால் தொகுப்பு வினை நிகழ்ந்து வினைல் முப்புளோரோமீத்தேன்சல்போனேட்டு உருவாகிறது.  
1992 ஆம் ஆண்டு முதன்முதலில் தானியல் காமின்சு இவ்வினையாக்கியைக் கண்டறிந்த காரணத்தால் இது காமின்சு வினையாக்கி என அழைக்கப்படுகிறது. காமின்சு வினையாக்கியைக் கொண்டு தயாரிக்கப்படும் வினைல் முப்புளோரோமீத்தேன்சல்போனேட்டு சுசுக்கி வினையில் அடிமூலக்கூறாக செயல்படுகிறது.
# சும்காயித் நகரம்

**சும்காயித்** (Sumgayit) என்பது அசர்பைஜானில் மூன்றாவது பெரிய நகரமாகும். இது காசுப்பியன் கடலுக்கு அருகில் அமைந்துள்ளது. தலைநகர் பக்கூவிலிருந்து தொலைவில் உள்ள, இந்த நகரம் சுமார் 265,000 மக்கள் தொகையைக் கொண்டுள்ளது. 83 சதுர கிலோமீட்டர்கள் (32 சதுர மைல்) பரப்பளவுடன் இந்த நகரம் தலைநகர் பக்கூ மற்றும் கஞ்சா நகரத்திற்குப் பிறகு அசர்பைஜானில் மூன்றாவது பெரிய நகரமாக திகழ்கிறது. இது நவம்பர் 22, 1949 இல் நிறுவப்பட்டது. நகரத்தில் ஜோரத் மற்றும் ஹாஜி ஜெய்னலாப்தீன் என்ற இரண்டு குடியேற்றங்கள் நகர நிர்வாகத்திற்குள் உள்ளன: எண்ணெய் தொழிலதிபர் மற்றும் பரோபகாரர் ஹாஜி ஜெய்னலாப்தீன் தாகியேவின் பெயரிடப்பட்டது. இது சும்காயிட் மாநில பல்கலைக்கழகத்தின் தாயகமாகும்.
# சும்காயித் நகரம்

## சொற்பிறப்பியல்

உள்ளூர் நாட்டுப்புறக் கதைகளின்படி இந்த நகரத்திற்கு சும்காயித் நதி என்று பெயரிடப்பட்டுள்ளது. பின்னோக்கிப் பார்த்தால், புராணக்கதை "சும்" என்ற பெயரில் ஒரு நாயகனின் கதையைச் சொல்கிறது. அவன் சும்காயித் நதியை ஓடவிடாமல் தடுத்த ஒரு அரக்கனை எதிர்த்துப் போராட சமூகத்தால் தேர்ந்தெடுக்கப்படுகிறான் இறுதியில் அசுரனைக் கொல்லும்போது தண்ணீரினால் அடித்துச் செல்லப்படுகிறான். மீண்டும் ஒருபோதும் காணப்படவில்லை. அவன் காணாமல் போனதால் அவனது காதலியான ஜெய்ரான் ஆற்றுக்குச் சென்று "சும் கயாத்!" என்கிறாள். (இதன் பொருள் அசர்பைஜான் மொழியில் "சும், திரும்பி வா!" எனப்பொருள் எனவே இந்த ஆறு சும்காயித் என்று அழைக்கப்பட்டது. அதுவே நகரத்தின் பெயராகவும் ஆனது.
# சும்காயித் நகரம்

## வரலாறு

### இடைக்கால சகாப்தம்

வரலாற்றாசிரியர்களின் கூற்றுப்படி, மீடியாப் பழங்குடியினர் இப்பகுதியில் வாழ்ந்தனர். கட்டுமான வளர்ச்சியின் போது, கட்டடத்தின் அஸ்திவாரம் தோண்டப்பட்டபோது, அந்த இடத்தில் ஒரு பழங்கால பயணியர் மாளிகையின் எச்சங்களும், தனிப்பட்ட பொருட்களுளும் கண்டுபிடிக்கப்பட்டன.  
1580 ஆம் ஆண்டில், ஆங்கிலேயப் பயணி எச். பாரோ தனது எழுத்துகளில் நகரத்தைப் பற்றி குறிப்பிட்டுள்ளார். 1858 ஆம் ஆண்டில், அலெக்சாண்டர் டூமா தனது நினைவுக் குறிப்பான *ட்ரிப் டு காகசஸ்* என்ற நூலை நகரத்தைப் பற்றி எழுதியுள்ளார். அதற்குப் பிறகு 1920களில் சோவியத் ஒன்றியம் இப்பகுதியின் மீது கட்டுப்பாட்டைப் பெறும் வரை இதைப் பற்றி நகரின் குறிப்புகள் கணிசமான எதுவும் உருவாக்கப்படவில்லை .
# சும்காயித் நகரம்

## வரலாறு

### சோவியத் காலம்

மைக்கேல் கோர்பச்சேவ் ஆரம்பித்த *கிளாஸ்னோஸ்டின்* அரசியலைத் தொடர்ந்து, சோவியத் ஒன்றியத்தின் பல்வேறு பகுதிகளில் உள்நாட்டு அமைதியின்மை மற்றும் இன மோதல்கள் வளர்ந்தன, இதில் நாகோர்னோ-கராபாக், அசர்பைஜான் குடியரசின் ஒரு பகுதியானது.
# சும்காயித் நகரம்

## வரலாறு

### குடியரசு சகாப்தம்

முதல் நாகோர்னோ-கராபாக் போருக்குப் பிறகு, இந்த நகரம் பல அஜர்பைஜான் அகதிகள் உள்நாட்டில் இடம்பெயர்ந்த நபர்களின் வீடாக மாறியது. முக்கியமாக குபாட்லி மற்றும் ஜெங்கிலன் பகுதிகளைச் சேர்ந்தவர்கள். 1994 ஆம் ஆண்டில், ஹெய்தார் அலியேவ் நகரின் எல்லையில் ஒரு பெரிய அளவிலான இலவச பொருளாதாரப் பகுதி திட்டத்தைத் தொடங்கினார்.
# சும்காயித் நகரம்

## பொருளாதாரம்

1935 ஆம் ஆண்டில், சோவியத் அரசாங்கம் அப்செரோன் தீபகற்பத்தில் கனரக தொழிற்துறையை உருவாக்க முடிவு செய்தது. மேலும் பக்கூ உடனான அருகாமையும், தற்போதுள்ள இருப்புப்பாதைகளில் அதன் முக்கிய நிலையும் அடிப்படையில் சும்காயித்தின் எதிர்கால இருப்பிடம் தேர்ந்தெடுக்கப்பட்டது.  
1938-1941 க்கு இடையில், பக்கூவின் வளர்ந்து வரும் பெட்ரோலியத் தொழிலுக்கு மின்சாரம் வழங்க ஒரு அனல் மின் நிலையம் கட்டப்பட்டது. இதைத் தொடர்ந்து அதிக கனரக தொழில்கள் வந்தன. இரண்டாம் உலகப் போரின் காரணமாக, 1944 ஆம் ஆண்டில் உலோகவியல் மற்றும் வேதித் தொழிற்துறை போன்றவை கட்டப்பட்டு செயல்பாட்டிற்கு வந்தபோது இப்பகுதியின் கட்டுமானம் நிறுத்தப்பட்டு மீண்டும் தொடங்கியது
# பென்சீன்சல்போனைல் குளோரைடு

**பென்சீன்சல்போனைல் குளோரைடு** *(Benzenesulfonyl chloride)* என்பது C<sub>6</sub>H<sub>5</sub>SO<sub>2</sub>Cl என்ற மூலக்கூற்று வாய்ப்பாட்டால் விவரிக்கப்படும் ஒரு கரிம கந்தகச் சேர்மமாகும். நிறமற்ற எண்ணெயான இது கரிமக் கரைப்பான்களில் கரைகிறது. வினைத்திறமிக்க N-H மற்றும் O-H பிணைப்பைக் கொண்டிருக்கும் சேர்மங்களுடன் இது வினைபுரிகிறது. முறையே அமீன்கள் மற்றும் ஆல்ககால்களுடன் சேர்ந்து உருவாகும் சல்போனமைடுகள் மற்றும் சல்போனேட்டு எசுத்தர்கள் தயாரிப்பில் இச்சேர்மம் பிரதானமாகப் பயன்படுத்தப்படுகிறது. பென்சீன்சல்போனைல் குளோரைடை ஒத்த தொலுயீன்சல்போனைல் குளோரைடு பெரும்பாலும் முன்னுரிமையுடன் தயாரித்துக் கொள்ளப்படுகிறது. ஏனெனில் அறை வெப்பநிலையில் இது திண்மமாகவும் கையாள்வதற்கு எளிமையானதாகவும் உள்ளது.  
பென்சீன்சல்போனிக் அமிலத்தை குளோரினேற்றம் செய்து பென்சீன்சல்போனைல் குளோரைடை தயாரிக்கலாம். மாற்றாக இதன் உப்புகளை பாசுபரசு ஆக்சிகுளோரைடுடன் சேர்த்து அல்லது பென்சீனை குளோரோகந்தக அமிலத்துடன் சேர்த்தும் இதை தயாரிக்கலாம்.
அமீன்களைக் கண்டறிய உதவும் சோதனையான இன்சுபெர்க் வினையில் பென்சீன்சல்போனைல் குளோரைடும் பங்கவகிக்கிறது.
# ஆர்மேனியாவில் சுற்றுலா

, அரராத் மலைகள்]]
1990 களில் இருந்து **ஆர்மீனியாவில் சுற்றுலா என்பது ஆர்மீனிய** பொருளாதாரத்திற்கு ஒரு முக்கிய துறையாக இருந்து வருகிறது. ஒவ்வொரு ஆண்டும் சுற்றுலாப் பயணிகளின் எண்ணிக்கை அரை மில்லியனுக்கும் அதிகமானோர் நாட்டிற்கு வருகை தருகின்றனர் (பெரும்பாலும் புலம்பெயர் தேசத்திலிருந்து வந்த ஆர்மீனியர்கள் ). பெரும்பாலான சர்வதேச சுற்றுலாப் பயணிகள் உருசியா, ஐரோப்பிய ஒன்றிய நாடுகள், அமெரிக்கா மற்றும் ஈரானில் இருந்து வருகிறார்கள் என்று ஆர்மீனிய பொருளாதார அமைச்சகம் தெரிவித்துள்ளது. ஒப்பீட்டளவில் சிறியதாக இருந்தாலும், ஆர்மீனியாவில் நான்கு ஐக்கிய நாடுகள் கல்வி, அறிவியல், பண்பாட்டு நிறுவனத்தின் உலகப் பாரம்பரியக் களங்கள் தளங்கள் உள்ளன.  
உள் மற்றும் வெளிப்புற சிக்கல்கள் இருந்தபோதிலும், உள்வரும் சுற்றுலாப் பயணிகளின் எண்ணிக்கை 2007 முதல் தொடர்ந்து அதிகரித்து வருகிறது. 2019 ஆம் ஆண்டில் 1.9 மில்லியனுக்கும் அதிகமான உள்வரும் சுற்றுலாப் பயணிகளைப் பதிவு செய்துள்ளது. பெரும்பாலான சுற்றுலாப் பயணிகள் தலைநகரான யெரெவானில் தங்கள் பயணத்தை மையமாகக் கொண்டுள்ளனர். அங்கு பெரும்பாலான பயண முகவர் நிலையங்கள், இடங்கள் மற்றும் விடுதிகள் உள்ளன.  
வெளிப்புற நடவடிக்கைகள், பார்வையிடல் மற்றும் இயற்கை சுற்றுலா ஆகியவை முதன்மை ஈர்ப்புகளாகத் தெரிகிறது. சாக்காட்ஸோர், ஜெர்முக், திலிஜன் ஆகியவை மலை விடுதிகள் என்று அழைக்கப்படுகின்றன. அவை தலைநகருக்கு வெளியே உள்ளன. ஒவ்வொரு நாளும் யெரெவானுக்குத் திரும்பாமல் அனைத்து ஆர்மீனியாவிலும் பயணங்களை மேற்கொள்வதற்காக சுற்றுலாப் பயணிகள் அந்த நகரங்களின் விடுதிகளில் தங்கியிருக்கிறார்கள். ஆர்மீனியாவின் பாரம்பரியத்தை பார்வைடும் பயணங்கள் சுற்றுலாப் பயணிகளிடையே மட்டுமல்ல, உள்ளூர் மக்களிடமும் பிரபலமாக உள்ளன. மலையேறுதல், முகாம், நடைபயணம் மற்றும் பிற வகையான வெளிப்புற நடவடிக்கைகளும் பொதுவானவை.  
, 1891</>]]
# ஆர்மேனியாவில் சுற்றுலா

## பாதுகாப்பு

நம்பியோ அமைப்பு வெளியிட்டுள்ள பாதுகாப்பு அட்டவணை 2020 சுவிட்சர்லாந்திற்கு இணையாக ஆர்மீனியாவை உலகின் 9 வது பாதுகாப்பான நாடாகக் கொண்டுள்ளது.
# ஆர்மேனியாவில் சுற்றுலா

## விளையாட்டு நடவடிக்கைகள்

2011 ஆம் ஆண்டில் ″ நேஷனல் ஜியோகிராஃபிக் டிராவலர் என்ற பத்திரிகை ஆர்மீனியாவுக்கு ஒரு வரலாற்று மற்றும் கலாச்சாரத்தை மட்டுமல்ல, தீவிர சுற்றுலா மாவட்டம் என்ற தகுதியையும் வழங்கியது.  
ஆர்மீனியா 85.9% மலைப் பகுதியைக் கொண்டுள்ளது. இது சுவிட்சர்லாந்து அல்லது நேபாளத்தை விட அதிகம். செயலில் உள்ள பயணிகளுக்கு பெரிய வாய்ப்புகளைத் திறக்கிறது.  
விளையாட்டு மற்றும் தீவிர நடவடிக்கைகளில் ஆர்வமுள்ள சுற்றுலாப் பயணிகளுக்கு ஆர்மீனியா பல்வேறு இடங்களைக் கொண்டுள்ளது - பனிச்சறுக்கு, மலையேறுதல், முகாம், நடைபயணம், குகைகளை ஆராய்வதற்கான பொழுதுபோக்கு நடவடிக்கைகள், பாராகிளைடிங், ஜிப்லைன், பலூன் விமானங்கள், ஹெலிகாப்டர் சுற்றுப்பயணங்கள் மற்றும் உலகின் தற்போதைய மிக நீண்ட மீளக்கூடிய வான்வழி டிராம்வே .
# ஆர்மேனியாவில் சுற்றுலா

## சுற்றுச்சூழல் சுற்றுலா

ஆர்மீனியா வளர்ந்து வரும் சுற்றுச்சூழல் சுற்றுலா தலமாகவும் உள்ளது. இதில் வேளாண் சுற்றுலா, கிராமப்புற வாழ்க்கை அனுபவங்கள், ஆற்றில் பயணம், இருசக்கர வாகனப் பயணம் போன்ற நடவடிக்கைகள் உள்ளன. பிரபலமான சுற்றுச்சூழல் சுற்றுலாத் தலங்களில் கலவன், உர்ட்சாட்ஜோர் போன்ற கிராமங்கள் அடங்கும்; யெனோகவன், லாஸ்டிவர் மற்றும் பிற போன்ற சூழல் உறைவிட இடங்களும் உள்ளன.  
ஆர்மீனியாவில் நான்கு தற்காலிக உலக பாரம்பரிய தளங்களும் உள்ளன:  
டிவின் நகரத்தின் தொல்பொருள் தளம், யெரெரூக்கின் தேவாலயம், தொல்பொருள் தளம், தடேவ் துறவியர் மடங்கள் , நோராவாங்கின் மடம் மற்றும் மேல் அமகோ பள்ளத்தாக்கு போன்றவை.
# பிளீகு

**பிளீகு** (Pleiku) என்பது மத்திய வியட்நாமில் உள்ள ஒரு நகரம், இது நடுவண் மேட்டுச் சமவெளிப் பகுதியில் அமைந்துள்ளது. இது கியா லாய் மாகாணத்தின் தலைநகரம் ஆகும். பல ஆண்டுகளுக்கு முன்பு, இது முதன்மையாக பஹ்னர் மற்றும் யாராய் இனக்குழுக்களின் வசிப்பிடமாக இருந்தது. சில நேரங்களில் மொன்டாக்னார்ட்ஸ் அல்லது டெகர் என்று அழைக்கப்படுகிறது, இருப்பினும் இப்போது இது முதன்மையாக கின் இனக்குழுவினரின் வசிப்பிடமாக விளங்குகிறது. இந்த நகரம் 261 சதுர கிலோமீட்டர் பரப்பளவைக் கொண்ட நகர்ப்புற மாவட்டமான பிளீகின் மையப்பகுதியாகும்.  
2003 ஆம் ஆண்டு நிலவரப்படி மாவட்டத்தின் மக்கள் தொகை 186,763 ஆக இருந்தது. இந்த நகரம் பல தேசிய சாலைகளின் சந்திப்பில் அமைந்துள்ளது - தேசிய சாலை 14 வடக்கில் கோன் டும் மற்றும் தெற்கில் புவான் மா துய்ட் மற்றும் தேசிய பாதை 19 மேற்கில் கம்போடியாவில் ஸ்டாங் ட்ரெங் வரை (இரத்தனகிரி மாகாணம் வழியாக) மற்றும் கிழக்கில் பான் ஆன் மாகாணம் ஆகிய சாலைகளின் சந்திப்பில் அமைந்துள்ளது. இந்த நகரம் ஹோங் அன் கியா லாய் கால்பந்து அணியின் தாயகமாகும் . நகரத்தின் புறநகரில் உள்ள பிளேகு விமான நிலையத்தால் விமான சேவை வழங்கப்படுகிறது.
# பிளீகு

## வரலாறு

### முதல் இந்தோசீனா போர்

முதல் இந்தோசீனா போரின் முடிவில், ஜூன் 1954 இல், ரோந்து பிரெஞ்சு இராணுவக் *குழு 100* ஆனது ஆன் கேவிலிருந்து பிளீகு வரை திரும்பிச் செல்லவும், பின்னர் பிளீகு மற்றும் பியூன் மா துட் இடையே கொலோனியேல் 14 பாதையை மீண்டும் திறக்கவும் உத்தரவிடப்பட்டது . இது மங் யாங் பாஸ் போரின் கடைசி மோதலுக்கு வழிவகுத்தது.
# பிளீகு

## வரலாறு

### இரண்டாவது இந்தோசீனா போர்

வியட்நாம் போரின்போது பிளீகு மூலோபாய முக்கியத்துவம் வாய்ந்ததாக இருந்ததது, ஏனெனில் இது கடலோரத்தில் அதிக மக்கள் தொகையைக் கொண்ட நகரமாகவும் மையம் மற்றும் குய் நானின் துறைமுகப் பகுதியிலிருந்து நெடுஞ்சாலை 19 இல் மேற்கு நோக்கி விரிந்திருக்கும் இராணுவ விநியோக தளவாட நடைபாதையின் முதன்மை முனையமாகவும் இருந்தது. கூடுதலாக, இப்பீடபூமியில் அதன் மைய இருப்பிடம், வடக்கே கோன் டும், தெற்கே பியூன் மா துய்ட் மற்றும் மேற்கில் கம்போடியாவிற்குள் வட வியட்நாமிய இராணுவத்தின் அடிப்படைப் பகுதிகள் ஆகியவை வியட்நாம் குடியரசில் பிளீகுவை முழு மலைப்பாங்கான பிராந்தியத்தின் பாதுகாப்பு மையமாக மாற்றின. இது இரு தரப்பினருக்கும் தெளிவாக இருந்தது; கேம்ப் ஹோலோவேயில் மோதலின் ஆரம்பத்தில் அமெரிக்கா ஒரு ஆயுத இருப்பை இப்பகுதியில் நிறுவியது, மேலும் 1965 இன் முற்பகுதியில் இந்த தளத்தின் மீது வியட் காங் தாக்குதல் அமெரிக்க துருப்புக்களை மோதலுக்குள் கொண்டுவந்த முக்கிய நிகழ்வுகளில் ஒன்றாகும்.  
ஜூன் 15, 1972 அன்று, பாங்காக்கிலிருந்து ஹாங்காங்கிற்கு ஒரு கன்வேர் 880 (விஆர்-எச்எஃப்இசட்) கேத்தே பசிபிக் விமானம் 700 இயக்கப்பட்டது. வியட்நாமின் பிளீக்கு மீது விமானம் 29,000 அடி (8,800 மீ) உயரத்தில் பறந்து கொண்டிருந்தபோது சிதைந்து விபத்துக்குள்ளானது. விமானி அறையில் ஒரு இருக்கையின் கீழ் வைக்கப்பட்டு இருந்த ஒரு பெட்டியில் இருந்த வெடிகுண்டு வெடித்ததில், விமானத்தில் இருந்த 81 பேரும் கொல்லப்பட்டனர்.  
1975 ஆம் ஆண்டின் முற்பகுதியில் ஒரு பெரிய வட வியட்நாமிய தாக்குதலுக்கு பியூன் மா துட் வீழ்ச்சியடைந்த பின்னர், அதன் விளைவாக தேசிய சாலை 19 இன் பாதுகாப்பின்மை காரணமாகவும் குய் நானில் இருந்து வழிநடத்தியது, ஜனாதிபதி, குய்யன் வான் தீசுவானது, பிளீகுவிலிருந்த மக்களை அவசரமாக வெளியேற்ற உத்தரவிட்டார். மோசமாக பராமரிக்கப்படும் மூன்றாம் நிலை சாலை வழியாக LTL-7B கீழே, ARVN படைகளை டுய் ஹோவிற்கு அயுன் பா வழியாகத் திரும்பப் பெறும் முயற்சி ஒரு கேடான முடிகாக அமைந்து 100000 எண்ணிக்கையிலான வெளியேற்றப்பட்டோர் கொல்லப்பட்டோ அல்லது ஆதரவு இல்லாமல் தவிக்கவிடப்பட்டோ அவதியுற்றனர்..
<sup data-ve-ignore="true">&#x5B; *<span title="This claim needs references to reliable sources. (June 2012)">மேற்கோள் தேவை</span>* &#x5D;</sup>
# இந்தியத் துடுப்பாட்ட அணியின் ஆத்திரேலியச் சுற்றுப்பயணம், 2020-21

இந்தியத் துடுப்பாட்ட அணி ஆத்திரேலியாவில் 2020 நவம்பர் முதல் சனவரி 2021 வரை நான்கு தேர்வுப் போட்டிகளிலும், மூன்று ஒருநாள் போட்டிகளிலும், மூன்று இருபது20 போட்டிகளில் விளையாடியது. இந்த தொடர் 2019–21 ஐசிசி உலகத் தேர்வுத் துடுப்பாட்ட வாகை தொடக்கத்தின் ஒரு பகுதியாகவும், ஒரு-நாள் தொடர் 2020–23 ஐசிசி உலகக்கிண்ண சூப்பர் லீகின் ஒரு பகுதியாகவும் விளையாடப்பட்டது.
# இந்தியத் துடுப்பாட்ட அணியின் ஆத்திரேலியச் சுற்றுப்பயணம், 2020-21

## அணிகள்

| தேர்வு | ஒருநாள் | இ20ப |  |  |  |  |
| --- | --- | --- | --- | --- | --- | --- |
| * டிம் பெயின் (த, குகா)
* பாட் கம்மின்ஸ் (துத)
* சீன் அபோட்
* ஜோ பர்ன்ஸ்
* கேமரன் கிரீன்
* ஜோஷ் ஹேசல்வுட்
* டிராவிஸ் கெட்
* மார்னஸ் லபுஷேன்
* நேத்தன் லியோன்
* மைக்கேல் நேசர்
* ஜேம்ஸ் பாட்டின்சன்
* வில் புகோவ்ஸ்கி
* ஸ்டீவ் சிமித்
* மிட்செல் ஸ்டார்க்
* மிட்செல் ஸ்வெப்சன்
* மேத்தியு வேட்
* டேவிட் வார்னர் | * விராட் கோலி (த)
* அஜின்கியா ரகானே (துத)
* ரோகித் சர்மா (துத)
* மாயங் அகர்வால்
* ரவிச்சந்திரன் அசுவின்
* ஜஸ்பிரித் பும்ரா
* சுப்மன் கில்
* ரவீந்திர ஜடேஜா
* தங்கராசு நடராசன்
* ரிஷப் பந்த் (குகா)
* செதேஷ்வர் புஜாரா
* 
கே. எல். ராகுல்

* பிரித்வி ஷா (குகா)
* நவ்தீப் சைனி
* முகம்மது சமி
* பிரித்வி ஷா
* முகமது சிராஜ்
* ஹனுமா விஹாரி
* குல்தீப் யாதவ்
* உமேஸ் யாதவ் | * ஆரன் பிஞ்ச் (த)
* பாட் கம்மின்ஸ் (துத)
* சீன் அபோட்
* ஆஷ்டன் அகார்
* அலெக்ஸ் கேரி (குகா)
* கேமரன் கிரீன்
* ஜோஷ் ஹேசல்வுட்
* மொய்சஸ் ஹென்ரிக்ஸ்
* மார்னஸ் லபுஷேன்
* கிளென் மாக்சுவெல்
* டேனியல் சாம்ஸ்
* 
கேன் ரிச்சர்ட்சன்

* ஸ்டீவ் சிமித்
* மிட்செல் ஸ்டார்க்
* மார்கஸ் ஸ்டோய்னிஸ்
* ஆண்ட்ரூ டை
* மேத்தியு வேட்
* டேவிட் வார்னர்
* ஆடம் சம்பா | * விராட் கோலி (த)
* கே. எல். ராகுல் (துத), குகா)
* மாயங் அகர்வால்
* ஜஸ்பிரித் பும்ரா
* யுவேந்திர சகல்
* ஷிகர் தவான்
* சுப்மன் கில்
* சிரேயாஸ் ஐயர்
* ரவீந்திர ஜடேஜா
* தங்கராசு நடராசன்
* மனீஷ் பாண்டே
* ஹர்திக் பாண்டியா
* நவ்தீப் சைனி
* சஞ்சு சாம்சன் (குகா)
* முகம்மது சமி
* ஷர்துல் தாகூர்
* குல்தீப் யாதவ் | * ஆரன் பிஞ்ச் (த)
* பாட் கம்மின்ஸ் (துத)
* சீன் அபோட்
* ஆஷ்டன் அகார்
* அலெக்ஸ் கேரி (குகா)
* கேமரன் கிரீன்
* ஜோஷ் ஹேசல்வுட்
* மொய்சஸ் ஹென்ரிக்ஸ்
* மார்னஸ் லபுஷேன்
* கிளென் மாக்சுவெல்
* டேனியல் சாம்ஸ்
* 
கேன் ரிச்சர்ட்சன்

* ஸ்டீவ் சிமித்
* மிட்செல் ஸ்டார்க்
* மார்கஸ் ஸ்டோய்னிஸ்
* ஆண்ட்ரூ டை
* மேத்தியு வேட்
* டேவிட் வார்னர்
* ஆடம் சம்பா | * விராட் கோலி (த)
* கே. எல். ராகுல் (துத), குகா)
* மாயங் அகர்வால்
* ஜஸ்பிரித் பும்ரா
* யுவேந்திர சகல்
* தீபக் சாஹர்
* 
வருண் சக்கரவர்த்தி

* ஷிகர் தவான்
* சிரேயாஸ் ஐயர்
* ரவீந்திர ஜடேஜா
* தங்கராசு நடராசன்
* மனீஷ் பாண்டே
* ஹர்திக் பாண்டியா
* நவ்தீப் சைனி
* சஞ்சு சாம்சன் (குகா)
* முகம்மது சமி
* வாசிங்டன் சுந்தர் | } |
# இந்தியத் துடுப்பாட்ட அணியின் ஆத்திரேலியச் சுற்றுப்பயணம், 2020-21

## ஒருநாள் தொடர்

### 1வது ஒருநாள்

---
# இந்தியத் துடுப்பாட்ட அணியின் ஆத்திரேலியச் சுற்றுப்பயணம், 2020-21

## ஒருநாள் தொடர்

### 2வது ஒருநாள்

---
# இந்தியத் துடுப்பாட்ட அணியின் ஆத்திரேலியச் சுற்றுப்பயணம், 2020-21

## ஒருநாள் தொடர்

### 3வது ஒருநாள்

---
# இந்தியத் துடுப்பாட்ட அணியின் ஆத்திரேலியச் சுற்றுப்பயணம், 2020-21

## இ20ப தொடர்

### 1-வது இ20ப

---
# இந்தியத் துடுப்பாட்ட அணியின் ஆத்திரேலியச் சுற்றுப்பயணம், 2020-21

## இ20ப தொடர்

### 2-வது இ20ப

---
# இந்தியத் துடுப்பாட்ட அணியின் ஆத்திரேலியச் சுற்றுப்பயணம், 2020-21

## இ20ப தொடர்

### 3-வது இ20ப

---
# ஈகோபார்க் (வியட்நாம்)

**ஈகோபார்க்** (Ecopark) என்பது வியட்நாமின் ஹங் யென் மாகாணத்தில் ஹனோயின் புறநகரில் உள்ள ஒரு நகர்ப்புற நகர வளர்ச்சி திட்டம் ஆகும். தற்போது வளர்ச்சியில் உள்ள சுற்றுச்சூழலியல் பூங்கா 500 ஏக்கர் பரப்பளவில் 8.2 பில்லியன் அமெரிக்க டாலர் முதலீட்டு மூலதனமாக இருக்கும். ஒன்பது கட்டுமான கட்டங்களாகப் பிரிக்கப்பட்ட முழு வளர்ச்சியும் 18 ஆண்டு காலத்தில் நிறைவடையும் என்று எதிர்பார்க்கப்படுகிறது.
# ஈகோபார்க் (வியட்நாம்)

## அமைவிடம்

இத்திட்டப் பணியிடம் பெட் ட்ராங் கிராமத்திற்கு அருகில் அமைந்துள்ளது, தான் திரி பாலத்திலிருந்து 4 கி.மீ மற்றும் ஹொன் கியோம் ஏரியிலிருந்து 13 கி.மீ.தொலைவில் - ஹனோயின் மையம் என்ற இடத்தில் உள்ளது. “ஹனோய் கேபிடல் கன்ஸ்ட்ரக்ஷன் மாஸ்டர் பிளான் 2030 மற்றும் தொலைநோக்கு 2050” க்கு இணங்க, ஏராளமான பாலங்கள் மற்றும் போக்குவரத்து சுரங்கங்கள் சிவப்பு நதியைக் கடக்கும், இது திட்ட இடம் மற்றும் ஹனோய் மையத்திற்கு இடையிலான பயண நேரங்களை கணிசமாகக் குறைக்கும்.
# ஈகோபார்க் (வியட்நாம்)

## வளர்ச்சி

பின்வரும் வியட்நாமிய நிறுவனங்களின் கூட்டு நிறுவனமான வியட் ஹங் நகர மேம்பாட்டு மற்றும் முதலீட்டு ஜே.எஸ்.சி (விஹாஜிகோ) என்பவரால் ஈகோபார்க் திட்டம் உருவாக்கப்பட்டது:  
- ஏஏ கட்டுமான கட்டமைப்பு கூட்டு பங்கு நிறுவனம் (ஏஏ கார்ப்பரேஷன்)
- ஏடிஏ ஆர்கிடெக்ட்ஸ் கோ, லிமிடெட்
- நாம் தான் டோ கட்டுமான ஆலோசகர்கள் ஜே.எஸ்.சி.
- தான் நாம் கட்டுமானம் மற்றும் முதலீடு ஜே.எஸ்.சி.
- டூய் நியா கோ, லிமிடெட்
- ஃபுங் தியன் டிரேடிங் கோ, லிமிடெட்
- நாம் தான் சுற்றுலா மற்றும் வணிகம் ஜே.எஸ்.சி.
- பாவோ டின் டிரேடிங் கோ, லிமிடெட்.
# ஈகோபார்க் (வியட்நாம்)

## உள்ளூர் விவசாயிகளிடமிருந்து எதிர்ப்பு

வியட்நாமில் அனைத்து நிலங்களும் அரசுக்கு சொந்தமானவை என்பதால், இந்த திட்டம் சுமார் 2000 விவசாயிகளிடமிருந்து நிலத்தை மீளப் பெற்றது.  
2006 இல் எதிர்ப்புகள் இருந்தன. ஏப்ரல் 24, 2012 அன்று, இது வியட்நாமில் நடந்த மிகப்பெரிய நில மோதல்களில் ஒன்றாக மாறியது, 1000 காவல்துறையினர் கம்புகள் பாறைகள் மற்றும் பெட்ரோல் வெடிகுண்டுகள் போன்றவற்றைக் கொண்ட விவசாயிகளை எதிர்கொண்டனர்.  
ஒரு விவசாயி "ஆரம்பத்தில் ஒரு சதுர மீட்டருக்கு $2.63 க்கு சமமான விலை வழங்கப்பட்டது. நிலத்தின் மதிப்பு தற்போது மூன்று மடங்கு $ 7.18 ஆக உயர்ந்துள்ளது", அதே நேரத்தில் "திட்டமிடப்பட்ட இடத்தில் கட்டப்படவுள்ள குடியிருப்புகள் கடந்த ஆண்டு மே மாதத்தில் சதுர மீட்டருக்கு குறைந்தபட்சம் 886 டாலர்களாக வழங்கப்பட்டன. "
# ஈகோபார்க் (வியட்நாம்)

## குடியிருப்புகள்

முழுமையாக முடிந்ததும், ஈகோபார்க் சுமார் 20,000 குடியிருப்பு அலகுகளைக் கொண்டிருக்கும்: வில்லாக்கள், பாதியாக பிரிக்கப்பட்ட வீடுகள் மற்றும் அடுக்குமாடி அலகுகள் மொத்த தள பரப்பளவில் சுமார் 35% ஆக்கிரமித்துள்ளன. சமூகங்கள் 24/7 பாதுகாப்போடு அமைந்துள்ளன.  
1. ரங் கோ அடுக்கக்குடியிருப்புகள்  
ஈகோபார்க்கின் முதல் கட்டத்தில் கட்டப்பட்ட, ரங் கோ அடுக்குமாடி குடியிருப்புகள் ஈகோபார்க்கின் கட்டுமானத் தொலைநோக்கின் அடிப்படையில் வடிவமைக்கப்பட்டுள்ளன, இது மனிதர்களுக்கும் இயற்கைக்கும் இடையில் நல்லிணக்கத்தை உருவாக்கும் விதமாக அமைக்கப்பட்டுள்ளன. அடுக்குமாடி குடியிருப்புகள் சுற்றியுள்ள நிலப்பரப்பு, வில்லாக்கள் மற்றும் பாதி பிரிக்கப்பட்ட வில்லாக்கள் ஆகியவற்றைக் கொண்டு கட்டப்பட்டுள்ளன. ரங் கோ ஐந்து தொகுதிகளை உள்ளடக்கியது, 71 சமீ முதல் 151 சமீ வரை பரந்த அளவிலான அடுக்குமாடி குடியிருப்புகளையும், 141 சமீ முதல் 144.9 சமீ வரையிலான கட்டிடத்தின் உச்சித்தளத்தில் உள்ள ஆடம்பர வீடுகளையும் வழங்குகிறது.  
2. ஃபோ ட்ரக் கடைகளுடனான வீடுகள்  
ஈகோபார்க்கில் வசிப்பவர்கள் மற்றும் சுற்றுலாப் பயணிகளுக்கு வர்த்தகம், கடைவலம், சுற்றுலா மற்றும் சாப்பாட்டு இடமாக உருவாக்கப்பட்டது, ஃபோ ட்ரூக்கில் 130 பாதியாக பிரிக்கப்பட்ட ‘கடை வீடுகள்’ உள்ளன. ஒவ்வொரு வீட்டிலும் 100-120 சமீ பரப்பளவு உள்ளது, இரண்டு தெருக்களில் 5 மீ அகலமுள்ள இரண்டு தெரு முன்பக்கங்கள் உள்ளன. ஃபோ ட்ரூக்கில் உள்ள ‘கடை வீடுகள்’ நவநாகரீக ஆடை, அலங்கா அங்காடிகள், குழம்பியகங்கள் மற்றும் துரித உணவுக் கடைகள் உள்ளிட்ட வணிகங்களை நோக்கமாகக் கொண்டிருப்பது மட்டுமல்லாமல், பலவிதமான செயல்பாடுகளுக்காக தனிப்பயனாக்க வடிவமைக்கப்பட்டுள்ளன.  
3. வூன் துங் கதவுடன் பாதுகாக்கப்பட்ட சமூகம் (வில்லாக்கள் மற்றும் பாதியளவு பிரிக்கப்பட்ட வில்லாக்கள்)  
11.07 ஏக்கர் பரப்பளவு கொண்ட வூன் துங் வில்லாக்களில் 38 பிரிக்கப்பட்ட வில்லாக்கள் (293 - 766 சமீ /வில்லா) அடங்கும். அனைத்து வில்லாக்களும் ‘பசுமை’ கட்டுமான முறைகளைப் பயன்படுத்தி கட்டப்பட உள்ளன, அவற்றின் வடிவமைப்புகள் திறந்தவெளியை முன்னிலைப்படுத்தும்.  
4. வூன் மாய் கதவுடன் பாதுகாக்கப்பட்ட சமூகம் (வில்லாக்கள் மற்றும் பாதியளவு பிரிக்கப்பட்ட வில்லாக்கள்)  
7.68 ஏக்கர் பரப்பளவு கொண்ட வூன் மாய் வில்லாக்கள் 109 பிரிக்கப்பட்ட வில்லாக்களை (296 - 618 சமீ / வில்லா) உள்ளடக்கியது.
# ஈகோபார்க் (வியட்நாம்)

## வசதிகள்

ஈகோபார்க் திட்ட வளாகத்தின் வசதிகளுள் பின்வருவன அடங்கும்.
- வணிக மற்றும் அலுவலக மையங்கள்
- சர்வதேச மருத்துவமனை
- சர்வதேச பல்கலைக்கழகம்(பிரித்தானிய பல்கலைக்கழகம் வியட்நாம் (BUV). 70 மில்லியன் டாலர் என மதிப்பிடப்பட்ட செலவு இறுதியில் 10,000 மாணவர்களுக்கு இடமளிக்கும்)
- கருப்பொருள் பழைய நகரம்
- சினிமாக்கள்
- கிளப் ஹவுஸ் பகுதி
- நீச்சல் குளங்கள்
- டென்னிஸ் கோர்ட்டுகள்
- உடற்பயிற்சி அரங்கங்கள்
- பூங்காக்கள்
- குழந்தைகள் விளையாட்டு மைதானங்கள்
- 18-துளை கோல்ஃப் மைதானம்
- பிலின் ஆங்கிலம்
# திரு இருதய கல்லூரி, கொடைக்கானல்

**திரு இருதய கல்லூரி** (*Sacred Heart College*) என்பது தமிழ்நாட்டின் கொடைக்கானலின், சென்பகனூரில் உள்ள ஒரு இறையியல் கல்லூரி ஆகும். இது 1895 இல் துவக்கபட்டது.
# திரு இருதய கல்லூரி, கொடைக்கானல்

## வரலாறு

இக்கல்லூரியில் இந்திய மாணவர்களல்லாமல், இங்கிலாந்து, ஆஸ்திரேலியா, கொலம்பியா, பர்மா முதலிய நாடுகளிலிருந்தும் மாணவர்கள் இங்கு வந்து கல்வி பயின்றனர். இது கொடைக்கானலுக்குச் செல்லும் பாதையில், சென்பகனூரில் அமைந்துள்ளது. இது உரோமன் கத்தோலிக்க திருச்சபை சமயக் கல்லூரியாகும். இக்கல்லூரி துவக்கப்பட்ட காலத்தில் பாதிக்குமேல் பிரெஞ்சு நாட்டு இளைஞர்கள் கல்வி பயின்றனர். பின்னர் உலகப் போர்களினால் வெளிநாட்டிலிருந்து வரும் மாணவர்களின் எண்ணிக்கை குறைந்தது. இக்கல்லூரி கட்டப்பட்டிருக்கும் இடம் கி. பி. 1878-ஆம் ஆண்டிலிருந்து பலதடவை சிறுசிறு பகுதிகளாக வாங்கப்பட்டது. இங்கு விவசாயப் பள்ளியும் தொழிற்பள்ளியும் நிறுவும் நோக்கத்தோடு இவ்விடம் வாங்கப்பட்டது. இங்குப் பயிரிடப்பட்ட சில பயிர்கள் சரியான விளைச்சல் இல்லாத காரணத்தால் விவசாய, தொழில் கல்லூரிகள் நடத்தும் எண்ணம் கைவிடப்பட்டது. பிறகு இப்பொழுது உள்ள சமயக் கல்லூரி துவக்கப்பட்டது.
# திரு இருதய கல்லூரி, கொடைக்கானல்

## கல்வி

இங்கு எட்டாண்டுக்கல்வி எல்லாருக்கும் பயிற்றப்படுகின்றது. முதல் இரண்டாண்டு, சமயவாழ்வில் ஆழ்ந்த பற்றுக் கொள்ளும் வகையில் மாணவர்கள் பயிற்றப்படுகிறார்கள். பிறகு மூன்றாண்டுகள் இலத்தீன், கிரேக்கம் ஆகிய மொழிகளில் அறிவு பெறுகிறார்கள். பல தாய்மொழிகளைப் பேசும் மாணவர்கள் இங்குக் கூடுவதால் பொதுவாக ஆங்கிலமும், இலத்தீனும் பேச்சு மொழியாகவும் கற்பிக்கும் மொழியாகவும் பயன்படுகின்றன. கடைசி மூன்றாண்டுகளும் மெய்யியல் ஆராய்ச்சியிலே கழிகின்றன, கிரேக்க உரோம நாட்டுப் பெரியார்களின் பழமையான தத்துவங்களும், இந்திய நாட்டுத் தத்துவங்களும், மேலை நாட்டுத் தத்துவங்களும் கற்பிக்கப்படுகின்றன. கல்லூரியில் வரலாறு படித்தவர்கட்கு இங்கு அறிவியலும், அறிவியல் படித்தவர்கட்கு வரலாறும் கற்பிக்கப் படுகின்றன. இவ்வாறு எட்டாண்டுக் கல்வி முற்றுப் பெற்றதும், அம்மாணவர்கள் பூனாவிற்கோ, குர்சியாங்கிற்கோ செல்ல வேண்டும். அங்கு, நான்காண்டுச் சமயக் கல்வியும், பாதிரித் தொழிலுக்கேற்ற ஓராண்டுப் பயிற்சியும் அளிக்கப்படுகின்றன.
# திரு இருதய கல்லூரி, கொடைக்கானல்

## அருங்காட்சியகம்

சென்பகனூர் அஞ்சல் நிலையத்திற்கு அருகில் இக்கல்லூரியினால் நடத்தப்படும் அருங்காட்சியகம் ஒன்று உள்ளது. இங்கு அகழ்ந்தெடுக்கப்பட்ட புதைபொருள்களும், பழனி மலையிலுள்ள தாவர வகைகளும், விலங்குகளும், பலவகையான பாம்புகளும், பட்டாம்பூச்சிகளும், அந்துப்பூச்சிகளும் பதப்படுத்தப்பட்டு காட்சிக்கு வைக்கப்பட்டுள்ளன. மண்ணில் உள்ள புதைபொருள்களைத் தேடியெடுத்து ஆராய்வதில், இக்கல்லூரிப் பேராசிரியர்கள் பலர் ஊக்கமுள்ளவர்களாக உள்ளனர்.
# பிரசெண்டேசன் மகளிர் உயர் நிலைப்பள்ளி, கொடைக்கானல்

**பிரசெண்டேசன் கான்வெண்ட்** எனப்படும் **பிரசெண்டேசன் மகளிர் உயர் நிலைப்பள்ளி** (Presentation Convent, Kodaikanal), என்பது இந்தியாவின் தமிழ்நாட்டின், திண்டுக்கல் மாவட்டத்திலுள்ள, கொடைக்கானலில் அமைந்துள்ள ஒரு பள்ளி ஆகும்.
# பிரசெண்டேசன் மகளிர் உயர் நிலைப்பள்ளி, கொடைக்கானல்

## வரலாறு

சென்னைப் பிரசெண்டேசன் திருச்சபையைச் சார்ந்த சேவியர் தாயார் (Rev. Mother Xavier) 1915-ஆம் ஆண்டு கொடைகானலில் ஒரு பள்ளியை நிறுவுவதற்கு ஏற்ற இடத்தைத் தேடினார். கிளென் அருவிக்கு அருகில் அமைந்திருந்த ஒரு மலையுச்சியில் பள்ளியை நிறுவ ஏற்ற இடமாக கண்டார். அதன்படி கி. பி. 1916-ஆம் ஆண்டு ஏப்ரல் திங்களில் பிரசெண்டேசன் திருச்சபையைச் சார்ந்த கன்னியர்கள், 'ஹில் சைட்' என்ற அந்த இடத்தில் 17 மாணவியர்களைக் கொண்டு இப்பள்ளி துவக்கப்பட்டது. 1916-ஆம் ஆண்டு சூன் திங்கள் 16-ஆம் நாள் தற்போதுள்ள பள்ளிக் கட்டிடத்திற்குக் அடிக்கல் நடத்தப்பட்டது. கட்டிட வேலை முடிந்ததும் கி. பி. 1917-ஆம் ஆண்டு பெப்ருவரித் திங்களில், பள்ளி புதிய கட்டிடத்திற்கு மாற்றப்பட்டது. பள்ளியில் ஒரு கிருத்தவக் கோவிலும் அமைக்கப்பட்டது. அக்கோவில் காலையில் வழிபாட்டுக்குரிய இடமாகவும், மாலையில் பள்ளியாகவும் பயன்படுத்தப்பட்டது. கி. பி. 1916-ஆம் ஆண்டு நடுநிலைப்பள்ளியாகத் துவங்கிய இது கி. பி. 1919-ஆம் ஆண்டு உயர் நிலைப்பள்ளியாக மாறியது. கி. பி. 1920- ஆம் ஆண்டு கோடைக்கானலுக்கு வந்த வெலிங்க்டன் சீமாட்டி, இப்பள்ளிக்கான இரட்டை மாடிக் கட்டிடம் ஒன்றுக்குக் கால்கோள் இட்டார். ஒரு இலட்சம் ரூபாய் செலவில் இக்கட்டிடம் கட்டப்பட்டது. 'கிண்டர் கார்டன்' வகுப்பிலிருந்து, சீனியர் கேம்பிரிட்ஜ் வகுப்பு வரை, இக்கட்டிடத்தில் நடைபெற்றன.  
மாணவிகளுக்கு பள்ளியிறுதி வகுப்புவரை கற்பிக்கபடுவதோடு, டிரினிடி கல்லூரி இசைத் தேர்வுக்கும் பயிற்சி பெறுகின்றனர். கோடை நாட்களில் இப்பள்ளியில் நடைபெறும் ஆண்டு விழா குறிப்பிடத்தக்கது.
# கோகன் நினைவுப் பள்ளி, கொடைக்கானல்

**கோகன் நினைவுப் பள்ளி** (Cohen Memorial School, Kodaikanal), என்பது இந்தியாவின் தமிழ்நாட்டின், திண்டுக்கல் மாவட்டத்திலுள்ள, கொடைக்கானலில் அமைந்துள்ள ஒரு பள்ளி ஆகும்.
# கோகன் நினைவுப் பள்ளி, கொடைக்கானல்

## வரலாறு

கி. பி. 1912-ஆம் ஆண்டு, கோடைக்கானலில் *லாச் எண்டு* என்ற ஓர் இடத்தை, அமெரிக்க லூதரன் சமயத்தைச் சார்ந்தவர்கள் விலைக்கு வாங்கினார்கள். அந்த இடத்தில் கி. பி. 1922-ஆம் ஆண்டு, தங்கள் குழந்தைகள் பயிலுவதற் கென்று ஒரு பள்ளியை நிறுவினார்கள். தங்கள் தந்தையர் நாடான அமெரிக்க நாட்டுக்குக் கல்வி முறையை அப்பள்ளியில் புகுத்தினர். கோடைக்காலத்தில் இங்கு வந்து தங்கியவர்களின் குழந்தைகளுக்சான பருவப்பள்ளி (Season school) யாகவே இது முதலில் துவக்கப்பட்டது. பாச்மேன் என்ற ஆசிரியர் பள்ளிக்காகச் சிறிய ஒரு கட்டிடத்தைக் கட்டினார். பிறகு மாணவர்களுக்குத் தங்குமிடமும், கிருத்துவக் கோவிலும் அமைத்தார். இவ்விரண்டின் கட்டிடக் கலையழகு கோடைக்கானலில் குறிப்பிடத்தக்கது. பாச்சானன் தொல்லியல் ஆய்வில் ஆர்வமுள்ளவர். பழனி மலைகளில் கி. பி. 1942-ஆம் ஆண்டு அவர் அகழ்ந்தெத்த புதைபொருள்கள் செண்பகனூரிலுள்ள அருங்காட்சியகத்தில் வைக்கப்பட்டுள்ளன.
# வால்டன் பெல்லோ

**வால்டன் புளோரசு பெல்லோ** (Walden Flores Bello) (பிறப்பு: நவம்பர் 11, 1945) பிலிப்பைன்ஸ் கல்வியாளர், சுற்றுச்சூழல் ஆர்வலர் மற்றும் சமூக சேவகர் ஆவார், இவர் பிலிப்பைன்ஸின் பிரதிநிதிகள் சபையின் உறுப்பினராக பணியாற்றினார். அவர் பிலிப்பைன்ஸ் டிலிமான் பல்கலைக்கழகத்தில் சமூகவியல் மற்றும் பொது நிர்வாகத்தின் பேராசிரியராகவும், ஃபோகஸ் ஆன் தி குளோபல் சவுத்தின் நிர்வாக இயக்குநராகவும் உள்ளார்.
# வால்டன் பெல்லோ

## ஆரம்ப கால வாழ்க்கை

பெல்லோ பிலிப்பைன்ஸின் மணிலாவில் பிறந்தார். அவரது குடும்பம் அட்டெனியோ டி மணிலா பல்கலைக்கழகத்தில் ஜேசுயிட் பள்ளிப்படிப்புக்கு பணம் கொடுத்து உதவியது. மேலும், அவர் பிரின்ஸ்டன் பல்கலைக்கழகத்தில் பட்டப்படிப்பு பயின்றார். அமெரிக்க ஐக்கிய நாடுளில் பிரின்ஸ்டனில் கலந்துகொண்டபோது, அவர் போர் எதிர்ப்பு இயக்கத்திற்கு அறிமுகமானார் மற்றும் உட்ரோ வில்சன் மையத்தின் ஆக்கிரமிப்பை வழிநடத்தினார். இந்த ஆர்ப்பாட்டங்களின் போது காவல்துறையுடனான மோதல் பெல்லோவை தீவிரமயமாக்கியதுடன், செயல்பாட்டைத் தொடர அவரைத் தூண்டியது. தனது பட்டப் படிப்பிற்காக, அவர் சில்வடார் அலெண்டே சோசலிச ஜனாதிபதி பதவிக்கு உயர்ந்ததைத் தொடர்ந்து சிலிக்குச் சென்று சேரிப்பகுதிகளில் தங்கினார்.  
செப்டம்பர் 21, 1972 அன்று அப்போதைய ஜனாதிபதி ஃபெர்டினாண்ட் மார்கோஸ் தற்காப்புச் சட்டத்தை அறிவித்தபோது அவரது பாஸ்போர்ட் ரத்து செய்யப்பட்ட பின்னர் அவர் தனது ஆய்வுக் கட்டுரையை சார்ந்து வாதிட அமெரிக்காவுக்குத் திரும்பியபோது, பிலிப்பைன்ஸுக்குத் திரும்பும் திறனை இழந்தார்.
# வால்டன் பெல்லோ

## செயல்பாடுகள்

பெல்லோ தனது முனைவர் பட்டத்தை 1975 ஆம் ஆண்டில் பிரின்ஸ்டனில் இருந்து சமூகவியலில் "சிலியில் புரட்சி மற்றும் எதிர் புரட்சியின் வேர்கள் மற்றும் இயக்கவியல்" என்ற தலைப்பில் ஆய்வை முடித்த பின்னர் பெற்றார். பின்னர் அவர் மார்கோஸ் எதிர்ப்பு இயக்கத்தின் ஒரு பகுதியாக ஆனார் , பெர்க்லியின் கலிபோர்னியா பல்கலைக்கழகத்தில் கற்பிக்கத் தொடங்கினார் மற்றும் பிலிப்பைன்ஸ் கம்யூனிஸ்ட் கட்சியின் உறுப்பினரானார். 1978 ஆம் ஆண்டில் போராட்டங்களின் போது பலமுறை கைது செய்யப்பட்ட பின்னர், சான் பிரான்சிஸ்கோவில் உள்ள பிலிப்பைன்ஸ் தூதரகத்தை கையகப்படுத்திய பின்னர் அவர் கைது செய்யப்பட்டார். பிலிப்பைன்சை எதிர்கொள்ளும் நிலைமையை கவனத்திற்குக் கொண்டுவருவதற்காக உண்ணாவிரதத்தைத் தொடர்ந்து பெல்லோ பின்னர் விடுவிக்கப்பட்டார். 1980 களின் முற்பகுதியில், பெல்லோ உலக வங்கி தலைமையகத்திற்குள் நுழைந்து 3,000 பக்க இரகசிய ஆவணங்களைத் திருடினார், இந்த ஆவணங்கள் சர்வதேச நாணய நிதியம் மற்றும் உலக வங்கி ஆகியவற்றிற்கு மார்கோஸுடனான தொடர்பைக் காண்பிக்கும் என்று அவர் கூறினார். பின்னர் அவர் *டெவலப்மென்ட் டெபாக்கிள்: உலக வங்கி* 1982 இல் *பிலிப்பைன்ஸில்* 1986 ஆம் ஆண்டு மக்கள் சக்தி புரட்சிக்கு பங்களிப்பு செய்ததாகக் கூறும் ஆவணங்களைச் சுற்றி, இரண்டு ஆண்டுகளுக்குப் பிறகு பெல்லோ தனது சொந்த மாநிலத்திற்குத் திரும்பினார்.  
1995 ஆம் ஆண்டில், தாய்லாந்தின் பாங்காக்கை தளமாகக் கொண்ட கொள்கை ஆராய்ச்சி நிறுவனமான ஃபோகஸ் ஆன் தி குளோபல் சவுத் உடன் பெல்லோ இணைந்து நிறுவினார்.  
அவர் தற்போது உலகமயமாக்கல் தொடர்பான சர்வதேச மன்றத்தின் இயக்குநர்கள் குழுவிலும் பொருளாதார மற்றும் கொள்கை ஆராய்ச்சிக்கான இடதுசாரி சிந்தனைக் குழுவின் இயக்குநர்கள் குழுவிலும் அமர்ந்திருக்கிறார். அவர் பிராந்திய கிரீன்பீஸின் உறுப்பினராகவும் உள்ளார். பெல்லோ ஹ்யூகோ சாவேஸின் ஆதரவாளராகவும் இருந்தார், மேலும் அமெரிக்காவிற்கு எதிரான அவரது எதிர்ப்பால் ஈர்க்கப்பட்டார், சாவேஸின் மரணத்திற்குப் பிறகு அவர் "ஒரு வர்க்கச் செயல், பின்பற்ற முடியாத ஒன்று" என்று குறிப்பிட்டார். நீங்கள் இப்போது எங்கிருந்தாலும், 'எம் ஹெல்' கொடுங்கள்.
# சமுத்ரிகா கடற்படை கடல்சார் அருங்காட்சியகம்

**சமுத்ரிகா கடற்படை கடல்சார் அருங்காட்சியகம்** *(Samudrika Naval Marine Museum)* இந்தியாவின் போர்ட் பிளேரில் உள்ள அந்தமான் டீல் இல்லத்திற்கு அருகில் அமைந்துள்ளது. கடல் சூழலின் பல்வேறு அம்சங்களைப் பற்றிய விழிப்புணர்வை ஏற்படுத்தும் வகையில் இந்த அருங்காட்சியகம் வடிவமைக்கப்பட்டுள்ளது. கடலின் சுற்றுச்சூழல் மற்றும் கடல் வாழ்வைப் பற்றிய விழிப்புணர்வை ஏற்படுத்துவதை நோக்கமாகக் கொண்டு இந்தியக் கடற்படை இந்த அருங்காட்சியகத்தை நடத்துகிறது. அந்தமான் தீவுகளின் வரலாறு, புவியியல் தகவல்கள், அந்தமான் மக்கள், தொல்பொருள் மற்றும் கடல்சார் வாழ்வு தொடர்பான வரலாற்றை வழங்கும் ஐந்து பிரிவுகள் அருங்காட்சியகத்தில் இடம்பெற்றுள்ளன.
அந்தமான் டீல் இல்லத்திற்கு எதிரில் தெலானிபூர், போர்ட் பிளேயர் என்ற முகவரியில் இருக்கும் இந்த அருங்காட்சியகம் கடல் சூழலின் பல்வேறு அம்சங்களைப் பற்றிய விழிப்புணர்வை பார்வையாளர்களிடம் ஏற்படுத்துகிறது. தீவுகளைச் சுற்றியுள்ள கடலின் செல்கள், பவளப்பாறைகள் மற்றும் ஒரு சில வகையான வண்ணமயமான மீன்களின் பரந்த தொகுப்பும் இங்கு உள்ளன.
# சட்ட தினம்

நவம்பர் 26 ம் தேதி, இந்திய அரசியலமைப்பு சட்டம் இறுதியாக வடிவமைக்கப்பட்டு அரசியல் நிர்ணய சபையில் தீர்மானமாக நிறைவேற்றப்பட்ட நாள் ஆகும். இந்த நாளானது **சட்ட தினம்** அல்லது இந்திய அரசியல் சாசன தினம் அல்லது அரசியல் சாசன தினம் (இந்தியா) அல்லது இந்திய அரசியலமைப்பு நாள் அல்லது தேசிய சட்ட தினம் அல்லது அரசியல் அமைப்பு சட்ட தினம் என்று பல பெயர்களில் அழைக்கப்படுகிறது. ஒவ்வொரு ஆண்டும் நவம்பர் 26 ம்தேதி சட்ட தினமாக கொண்டாடப்படுகிறது.
# சட்ட தினம்

## வரலாறு

1949 ம் ஆண்டு நவம்பர் 26 ம் தேதி, இந்திய அரசியலமைப்பு சட்டம் இறுதியாக வடிவமைக்கப்பட்டு சட்டப் பேரவையில் தீர்மானமாக நிறைவேற்றப்பட்டது. இந்தியா சுதந்திரம் பெற்றது 1947 ம் ஆண்டு ஆகஸ்டு 15 ம் நாள் ஆகும். சுதந்திர இந்தியாவுக்கு என தனியாக அரசியலமைப்புச் சட்டம் தேவை என்பதை வலியுறுத்தி இந்திய அரசியல் நிர்ணய சபையில் தீர்மானம் நிறைவேற்றப்பட்டது. அதன்படி அரசியலமைப்பு சட்ட சாசனக் குழு அமைக்கப்பட்டது.
# சட்ட தினம்

## அரசியல் நிர்ணய சபை

சுதந்திரம் பெற இந்திய சுதந்திர இயக்கம் படிப்படியாக முயன்று வெற்றியை ஈட்டியது. 1934 ஆம் ஆண்டு இந்திய நாட்டிற்கு அரசியல் நிர்ணயசபை அமைக்க ஒரு கோரிக்கை முன் வைக்கப்பட்டது. பிறகு 1936 ம் ஆண்டிலும், மற்றும் 1939 ம் ஆண்டிலும் இருமுறை இக்கோரிக்கை வலியுறுத்தப்பட்டது. அதன்படி 1942 ஆம் ஆண்டு மார்ச் மாதத்தில் கிரிப்ஸ் தூதுக்குழு அரசியல் நிர்ணய சபையை உருவாக்க பரிந்துரைத்தது. அதன்பின்பு 1946 ம் ஆண்டு மே மாதத்தில் அரசியல் நிர்ணய சபை ஏற்படுத்த பரிந்துரைக்கப்பட்டு, 1946 ம் ஆண்டு சூலை மாதத்தில் அரசியல் நிர்ணய சபைக்கான தேர்தல் நடைபெற்றது.
# சட்ட தினம்

## தலைவர் மற்றும் உறுப்பினர்கள்

1946 ம் ஆண்டு டிசம்பர் 11 ம் தேதியில் அரசியல் நிர்ணய சபை கூட்டப்பட்டு அச்சபையின் தலைவராக இராசேந்திர பிரசாத் தேர்வு செய்யப்பட்டார். இந்திய அரசியலமைப்பு சாசனக் குழு என்பது இங்கிலாந்து ஆய குழுவினருக்கும், இந்தியத் தலைவர்களுக்கும் இடையேயான புரிந்துணர்வின் விளைவாக உருவாக்கப்பட்டது. இம்மன்றத்தின் உறுப்பினர்கள் மறைமுகமாக சென்னை மாகாணம், பம்பாய் மாகாணம், வங்காள மாகாணம், ஐக்கிய மாகாணம், மத்திய மாகாணம், கிழக்கு பஞ்சாப், பிகார், அசாம் மற்றும் ஒடிசா மாகாண சட்டமன்றங்களால் தேர்ந்தெடுக்கப்பட்டனர். இந்திய தேசிய காங்கிரசு பொதுத் தொகுதிகளில் 208 இடங்களைப் கைப்பற்றி பெரும்பான்மை இடங்களைப் பெற்றிருந்தது. அகில இந்திய முஸ்லிம் லீக் இசுலாமியர்களுக்காக ஒதுக்கப்பட்ட தொகுதிகளில் 73 இடங்களில் வெற்றி பெற்றது. சிறுபான்மைக் கட்சிகளான பட்டியல் சாதிகள் கூட்டமைப்பு, இந்தியப் பொதுவுடமைக் கட்சி மற்றும் பிற கட்சிகளுக்கு 15 இடங்களும், சுதேச சமஸ்தானங்களுக்கு 93 இடங்களும் கிடைத்தன.
# சட்ட தினம்

## கூட்டத் தொடர்கள்

அரசியல் நிர்ணய சபையானது, டில்லியில்1946 ம் ஆண்டு திசம்பர் 9 ந் தேதியன்று முதல்முறையாகக் கூடியது. ஆங்கிலேயர் ஆட்சியிலிருந்ததால் அந்நாளைய மன்றத்தில் இன்றைய பாக்கிஸ்தான், பங்களாதேசத்தின் மாநிலங்கள் மற்றும் சுதேச சமஸ்தானங்களின் பிரதிநிதிகள் உள்ளடங்கியிருந்தனர். சூன் 1947 முதல் சிந்து, கிழக்கு வங்காளம், பலுசிஸ்தான், மேற்கு பஞ்சாப் மற்றும் வடமேற்கு எல்லைப்புற மாகாணப் பிரதிநிதிகள் கராச்சியில் பாக்கித்தானின் அரசியலமைப்பு நிர்ணய மன்றத்தை அமைத்தனர். இந்திய அரசியலமைப்பு என்பது மாகாண சபைகளின் அரசியலமைப்பு சட்டமன்றத்தால் தேர்ந்தெடுக்கப்பட்ட உறுப்பினர்களால் தேர்ந்தெடுக்கப்பட்டது. இது 389 உறுப்பினர்களைக் கொண்ட சட்டமன்றம் (இந்தியா - பாக்கிஸ்தான் பிரிவினைக்குப் பிறகு எண்ணிக்கை 299 ஆகக் குறைந்தது). அரசியல் நிர்ணய மன்றத்தில் பதினைந்து மகளிர் உட்பட இருநூற்று ஏழு உறுப்பினர்கள் இருந்தனர். பின்னர் சுதேச சமஸ்தானங்களின் 93 பிரதிநிதிகள் தேர்ந்தெடுக்கப்பட்டனர். இந்திய தேசிய காங்கிரசு 82% பெரும்பான்மை பெற்றிருந்தது. அரசியலமைப்பை உருவாக்க, 165 நாட்கள் காலகட்டத்தில் பதினொரு அமர்வுகளைக் கொண்ட கூட்டத் தொடர்கள் முடிய கிட்டத்தட்ட மூன்று ஆண்டுகள் ஆனது.
# சட்ட தினம்

## முக்கிய நாட்கள்

*9 டிசம்பர் 1946*: அரசியல் அமைப்பு நிர்ணய மன்றத்தின் முதல் கூட்டம் நாடாளுமன்ற மைய மண்டபத்தில் நடைபெற்றது. தனி நாடு கோரி இந்திய யுனியன் முஸ்லிம் லீக் கட்சி கூட்டத்தைப் புறக்கணித்தது. சச்சிதானந்த சின்கா கூட்டத்திற்கு தற்காலிக தலைவராக தேர்ந்தெடுக்கப்பட்டார்.  
*11 டிசம்பர் 1946*: இராசேந்திர பிரசாத் அரசியல் அமைப்பு நிர்ணய மன்றத்தின் தலைவராகவும், ஹரேந்திர கூமர் முகர்ஜி துணைத் தலைவராகவும் தேர்ந்தெடுக்கப்பட்டனர். ஆலோசகராக பி. என். ராவ் நியமிக்கப்பட்டார்.  
*13 டிசம்பர் 1946: மன்றத்தில் ஜவகர்லால் நேரு அரசியல் அமைப்புச் சட்டத்தின் குறிக்கோள் தீர்மானம் கொண்டு வந்தார்.*  
*22 ஜனவரி 1947*: நேருவின் குறிக்கோள் தீர்மானம் ஒருமனதாக ஏற்றுக்கொள்ளப்பட்டது.  
*22 சூலை 1947*: இந்திய தேசியக் கொடி ஏற்றுக்கொள்ளப்பட்டது.  
*15 ஆகஸ்டு 1947*: இந்தியாவின் விடுதலை நாள்  
*29 ஆகஸ்டு 1947: அரசியல் அமைப்பு சட்ட முன்மொழிவு குழுவிற்கு அம்பேத்கர் தலைவராக நியமிக்கப்பட்டார்.*  
*16 சூலை 1948*: அரேந்திர கூமர் முகர்ஜி மற்றும் வி. டி. கிருஷ்ணமாச்சாரி அரசியலமைப்பு நிர்ணய மன்றத்தின் துணைத் தலைவர்களாக தேர்ந்தெடுக்கப்பட்டனர்.  
*26 நவம்பர் 1949: அம்பேத்கர் முன்மொழிந்த இந்திய அரசியல் அமைப்பு சட்டத்தை அரசியலமைப்பு நிர்ண்ய மன்றத்தில் நிறைவேற்றப்பட்டு ஏற்றுக் கொள்ளப்பட்டது.*  
*24 ஜனவரி 1950*: "ஜன கண மன" எனத்துவங்கும் பாடலை இந்திய தேசிய கீதமாகவும்; "வந்தே மாதரம்" எனத்துவங்கும் பாடலை நாட்டுப் பண்ணாகவும் ஏற்றுக் கொள்ளப்பட்டது. இராஜேந்திர பிரசாத் இந்தியாவின் முதல் குடியரசுத் தலைவராகவும், சர்வபள்ளி இராதாகிருஷ்ணன் குடியரசுத் துணைத் தலைவராகவும் தேர்ந்தெடுக்கப்பட்டனர்.
# சட்ட தினம்

## அரசியலமைப்பு சட்ட சாசனக் குழு

அரசியலமைப்பு சட்ட சாசனக் குழுவின் தலைவராக டாக்டர் அம்பேத்கார் நியமிக்கப்படார். அம்பேத்கர் ஒருசிறந்த அரசியலமைப்பு நிபுணர், அவர் சுமார் 60 நாடுகளின் அரசியலமைப்புகளை ஆய்வு செய்தார். அம்பேத்கர் "இந்திய அரசியலமைப்பின் தந்தை" என்று அங்கீகரிக்கப்படுகிறார். அரசியலமைப்பு சட்டசபையில், வரைவுக் குழுவின் உறுப்பினர் டி. டி. கிருஷ்ணமாச்சாரி கீழ்கண்டவாறு கூறியுள்ளார்:  
*"திரு. ஜனாதிபதி, ஐயா, டாக்டர் அம்பேத்கரை மிகவும் கவனமாகக் அறிந்தவர்களில் நானும் ஒருவன். இந்த அரசியலமைப்பை உருவாக்கும் பணியைத் தாங்க அவர் மேற்கொண்டுள்ள வேலை மற்றும் உற்சாகத்தின் அளவு எனக்குத் தெரியும். அதே நேரத்தில், நமக்கு மிகவும் முக்கியத்துவம் வாய்ந்த ஒரு அரசியலமைப்பை உருவாக்கும் நோக்கத்திற்கு தேவையான கவனத்தை வரைவுக் குழுவிற்கு வழங்கவில்லை என்பதை இந்த நேரத்தில் நான் உணர்கிறேன். உங்களால் பரிந்துரைக்கப்பட்ட ஏழு உறுப்பினர்களைப் பற்றி சபை அறிந்திருக்கலாம், அதில் ஒருவர் சபையிலிருந்து ராஜினாமா செய்தார், அவருக்குப் பதிலாக ஒருவர் நியமிக்கப்பட்டார். ஒருவர் இறந்தார், அவர் மாற்றப்படவில்லை. ஒருவர் அமெரிக்காவில் இருந்தார், அவருடைய இடம் நிரப்பப்படவில்லை, மற்றொரு நபர் அரசு விவகாரங்களில் ஈடுபட்டுள்ளார், அந்த அளவிற்கு ஒரு வெற்றிடம் இருந்தது. ஒன்று அல்லது இரண்டு பேர் டெல்லியில் இருந்து வெகு தொலைவில் இருந்தனர், ஒருவேளை உடல்நலக் காரணங்கள் அவர்கள் கலந்துகொள்ள அனுமதிக்கவில்லை. ஆகவே, இறுதியில் இந்த அரசியலமைப்பை உருவாக்கும் சுமை முழுவதும் டாக்டர் அம்பேத்கர் மீது விழுந்தது, நாங்கள் அவருக்கு நன்றியுள்ளவர்களாக இருக்கிறோம் என்பதில் எனக்கு எந்த சந்தேகமும் இல்லை."*
# சட்ட தினம்

## செலவிடப்ப்பட்டவை

இந்திய அரசியல் அமைப்பு சட்டத்தை இயற்ற இரண்டு ஆண்டுகள், 11 மாதங்கள் மற்றும் 17 நாட்கள் ஆயிற்று. இதற்கு செலவான மொத்த தொகை ரூபாய் ₹6.4 மில்லியன் ஆகும்.
# சட்ட தினம்

## இந்திய அரசியல் அமைப்புச் சட்டம் நிறைவேறல்

1946 ம் ஆண்டு டிசம்பர் 9 ந் தேதி முதல் 23 ந் தேதி வரையும், 1949 ம் ஆண்டு நவம்பர் 14 ந்தேதி முதல் நவம்பர் 28 ந் தேதி வரை நடைபெற்ற 11 கூட்டத்தொடர்களில் அரசியல் அமைப்புக் குறித்து விவாதங்கள் நடத்தப்பட்டது. இறுதியாக 26 நவம்பர் 1949ல் அம்பேத்கர் அரசியல் அமைப்பு சட்ட முன்மொழிவைத் தொகுத்தார். இதனை 1950 ம் ஆண்டு ஜனவரி 24 ந் தேதியன்று நடைபெற்ற பனிரெண்டாவது கூட்டத் தொடரில், நான்கில் மூன்று பகுதிக்கு மேற்பட்ட அரசியல் அமைப்பு நிர்ணய மன்ற உறுப்பினர்களால் கையொப்பமிட்டு ஏற்றுக்கொள்ளப்பட்டது. பின்னர், 1950 ம் ஆண்டு ஜனவரி 26 ந் தேதி முதல் இந்திய அரசியல் அமைப்புச் சட்டம் நடைமுறைக்கு வந்தது. எனவே, ஒவ்வொரு ஆண்டும் சனவரி 26 ம் நாளை குடியரசு நாளாக சிறப்பாகக் கொண்டாடப்படுகிறது.
# சட்ட தினம்

## இந்திய நாடாளுமன்றம் உருவாதல்

2 செப்டம்பர் 1946 அன்று புதிய நிர்ணய மன்றத்திலிருந்து இந்தியாவின் இடைக்கால அரசு நிறுவப்பட்டது. 15 ஆகத்து 1947 அன்று இந்தியா விடுதலை பெற்ற பின்னர் இருந்த அரசியல் நிர்ணய மன்றமே, பின்னர் இந்திய நாடாளுமன்றமானது.
# சட்ட தினம்

## கொண்டாட்டம்

இறுதியாக 26 நவம்பர் 1949ல் அம்பேத்கர் அரசியல் அமைப்பு சட்ட முன்மொழிவைத் தொகுத்தார். இதனை 24 சனவரி 1950ல் நடைபெற்ற பனிரெண்டாவது கூட்டத் தொடரில், நான்கில் மூன்று பகுதிக்கு மேற்பட்ட அரசியல் அமைப்பு நிர்ணய மன்ற உறுப்பினர்களால் கையொப்பமிட்டு ஏற்றுக்கொள்ளப்பட்டது. ஒவ்வொரு ஆண்டும் நவம்பர் 26 ம்தேதி சட்ட தினமாக கொண்டாடப்படுகிறது.
# சட்ட தினம்

## உறுதிமொழி

ஒவ்வொரு ஆண்டும் நவம்பர் 26 ம்தேதி சட்ட தினமாக கொண்டாடப்படுகிறது. நீதிமன்றங்கள், அரசு அலுவலகங்கள் மற்றும் பொது நிறுவனங்களில் சட்ட தின உறுதி மொழி வாசிக்கப்பட்டு உறுதி எடுக்கப்படுகிறது. இது குறித்து அனைத்து பள்ளிகளிலும் கல்லூரிகளிலும் சிறப்பு ஏற்பாடுகள் செய்யப்படுகின்றன.  
இந்த ஆண்டும் (2021) அரசு அலுவலகங்களில் உறுதிமொழி ஏற்கப்படுவதாக தெரிவிக்கப்பட்டுள்ளது.
# போனிங் தீவு

**போனிங் தீவு** *(Boning Island)* அந்தமான் தீவுகளின் ஒரு தீவாகும். இது இந்திய யூனியன் பிரதேசமான அந்தமான் மற்றும் நிக்கோபார் தீவுகளின் ஒரு பகுதியான வடக்கு மற்றும் மத்திய அந்தமான் நிர்வாக மாவட்டத்தைச் சேர்ந்தது. போர்ட் பிளேர் நகருக்கு வடக்கே 67 கி.மீ. (42 மைல்) தொலைவில் இந்த தீவு அமைந்துள்ளது.
# போனிங் தீவு

## புவியியல்

போர்ட் அன்சன் நகரம், தலக்கைசா தீவு ஆகிய பகுதிகளுக்கு கிழக்கில் அமைந்துள்ள இந்த தீவு மேற்கு பரட்டாங் குழுவுக்குச் சொந்தமானதாகும்.
# போனிங் தீவு

## நிர்வாகம்

அரசியல் ரீதியாக பரட்டாங்கு தீவும் போனிங் தீவும், ரங்கத் தாலுகாவின் ஒரு பகுதியாகும்.
# மேற்கு பரட்டாங்கு குழு

**மேற்கு பரட்டாங்கு குழு** *(West Baratang Group)* அந்தமான் தீவுகளைச் சேர்ந்த ஒரு தீவுக்குழுவாகும். இந்திய யூனியன் பிரதேசமான அந்தமான் மற்றும் நிக்கோபார் தீவுகளின் தீவான பரட்டாங்கு தீவுக்கு மேற்கில் அமைந்துள்ளது.
# மேற்கு பரட்டாங்கு குழு

## நிர்வாகம்

அரசியல் ரீதியாக பரட்டாங்கு தீவும் போனிங் தீவும், ரங்கத் தாலுகாவின் ஒரு பகுதியாகும். போர்ட் அன்சன் தீவு என்றும் இத்தீவு அழைக்கப்படுவதுண்டு.
# மேற்கு பரட்டாங்கு குழு

## சுற்றுலா

கிளி தீவு எனப்படும் பேரட்டு தீவு இங்குள்ள ஒரு பிரபலமான சுற்றுலா தலமாகும். இது பரட்டாங் படகுத்துறைக்கு அருகில் அமைந்துள்ள சிறிய மக்கள் வசிக்காத தீவாகும். சுற்றுலாப் பயணிகளை கவர்ந்திழுக்கும் நிகழ்வு என்னவென்றால் இந்த தீவுக்கு ஒவ்வொரு மாலையிலும் யும் ஆயிரக்கணக்கான கிளிகள் வருகின்றன.
# ஜேம்சு தீவு (அந்தமான் நிகோபார் தீவுகள்)

**ஜேம்சு தீவு** (James Island) அந்தமான் தீவுகள் கூட்டத்தில் ஒன்றாகும். இது இந்தியாவின் அந்தமான் மற்றும் நிக்கோபார் தீவுகளின் ஒரு பகுதியான தெற்கு அந்தமான் நிர்வாக மாவட்டத்தைச் சேர்ந்தது. இத்தீவு போர்ட் பிளேரிலிருந்து வடக்கே 30 கிலோ மீட்டர் தொலைவில் அமைந்துள்ளது .
# ஜேம்சு தீவு (அந்தமான் நிகோபார் தீவுகள்)

## நிலவியல்

நேப்பியர் விரிகுடாத் தீவுகளுக்குச் சொந்தமானது இத்தீவு ஷோல் விரி குடாவின் வடக்கே அமைந்துள்ளது.
# ஜேம்சு தீவு (அந்தமான் நிகோபார் தீவுகள்)

## நிர்வாகம்

அரசியல் ரீதியாக, ஜேம்சு தீவு, அண்டை பகுதியான நேப்பியர் விரிகுடா தீவுகளுடன், பெரார்குஞ்ச் வட்டத்தின் ஒரு பகுதியாகும்.
# சீனாவின் புவியியல் அருங்காட்சியகம்

**புவியியல் அருங்காட்சியகம்** (Geological Museum of China) என்பது சீனாவில் 1916 இல் கட்டப்பட்ட ஒரு புவியியல் அருங்காட்சியகமாகும். இது இருபதாயிரத்திர்கும் மேலான மாதிரிகளைக் கொண்டுள்ளது.  
சீனாவின் ஆரம்பகால புவியியல் அறிவியல் அருங்காட்சியகமா ன இது பெய்ஜிங்கின் ஜிசி பகுதியில் 1959 அக்டோபர் 1 அன்று திறக்கப்பட்டது.  
தற்போது,இந்த அருங்காட்சியகத்தில் 100,000க்கும் மேற்பட்ட புவியியல் மாதிரிகள் உள்ளன. அவற்றில் பல "தேசிய புதையல்கள்" என்று புகழ்பெற்ற விலைமதிப்பற்ற பொருட்கள், அதாவது "ஜெயண்ட் ஷான்டோங் தொன்மா" ( *சாந்துங்கோசொரஸ்* ), புதைபடிவம், லியோனிங் அகழ்வாராய்ச்சி செய்யப்பட்ட உலகில் மிக முழுமையான டைனோசர் புதைபடிவங்கள்; லியாவோனிங் மாகாணத்தின் மேற்கில் காணப்பட்ட பழமையான பறவைகளின் புதைபடிவங்கள், இப்பகுதியின் பறவைகள் பற்றிய ஆராய்ச்சிக்கு அத்தியாவசிய மதிப்புகளைக் கொண்டுள்ளன. சீனாவில் மனிதர்களின் தோற்றத்தை மிகவும் முந்தைய காலத்திற்கு மாற்றும் யுன்னான் யுவன்மோ மனிதனின் பற்களின் புதைபடிவங்கள்; பெய்ஜிங்கில் உள்ள சௌகடியனில் குகை மனிதன் வாழ்ந்த இடத்திலிருந்து கண்டுபிடிக்கப்பட்ட கல் பாத்திரங்கள், கல் முத்துக்கள், எலும்பு ஊசிகள் மற்றும் எலும்பு அலங்காரம், சீனாவில் காணப்பட்ட 60 க்கும் மேற்பட்ட புதிய கனிம பொருட்கள் மற்றும் பல.
2,500 சதுர மீட்டர் பரப்பளவு கொண்ட அருங்காட்சியகம் அடிப்படையாக ஐந்து கண்காட்சி அரங்குகளால் ஆனது. அதாவது, புவியியல் வளங்கள், உலக வரலாறு, பழங்காலவியல், கனிம பாறைகள் மற்றும் வைரங்களின் கண்காட்சி அரங்குகள் போன்றவை.  
புவியியல் வள மண்டபத்தில் வெவ்வேறு பட்டியல்கள் மற்றும் வகைப்பாடுகளில் சீனாவில் கிடைத்த ஏராளமான கனிம பொருட்கள் மற்றும் பிற புவியியல் வளங்களைக் கொண்டுள்ளது.  
பூகோள வரலாற்றின் மண்டபத்தில் பூமியின் உருவாக்கம், அதன் கட்டுமானம், பூமியின் உள் சக்தி புவியியல் நடவடிக்கை, பூமியின் வெளி சக்தி புவியியல் நடவடிக்கை மற்றும் பூமி கழுவுதல் நடவடிக்கை ஆகியவற்றை அறிமுகப்படுத்துகிறது. பழங்காலவியல் அரங்கத்தில், பூச்சி புதைபடிவங்கள், மீன் புதைபடிவங்கள், முட்டை புதைபடிவங்கள், மேல் குகை மனிதன்-பண்டைய உயிரினங்களும் அவற்றின் வெவ்வேறு புவியியல் காலங்களின் சிறப்பியல்புகளும் உள்ளன.
# சீனாவின் புவியியல் அருங்காட்சியகம்

## பழங்காலவியல் அரங்கம்

அருங்காட்சியகத்தின் மூன்றாவது மாடியில், சாந்துங்கோசொரசின் புதைபடிவத்திற்கு அடுத்ததாக ஒரு லுஃபெங்கோசொரசு எலும்புக்கூடு பொருத்தப்பட்டுள்ளது. பழங்காலவியல் மண்டபமே ஒரு திரைலோபைட்டின் உருவத்துடன் பெயரிடப்பட்டுள்ளது. கண்காட்சியின் முதல் மூன்றில் ஒரு பகுதி கேம்ப்ரியன் வெடிப்பு மற்றும் புதைபடிவ தாவரங்களிலிருந்து பல புதைபடிவங்களைக் கொண்டுள்ளது. சுவர்களில் ஒரு சுவரோவியத்தால் மூடப்பட்ட கண்ணாடித் தளத்தில் பல டைனோசர் எலும்புகள் உள்ளன. அதன் அருகேயுள்ள சுவரில் "அஞ்சிசரஸ் சினென்சிஸ்" என்று பெயரிடப்பட்ட டைனோசரின் எலும்புக்கூடு ஒரு பகுதி காட்டப்பட்டுள்ளது. அடுத்த பகுதி மங்கோலியாவின் கிரீத்தேசியக் காலத்தைச் சேர்ந்த ஒரு காட்சியைக் காட்சிப்படுத்தப்பட்டுள்ளது. பல வெலாசிராப்டர் மாதிரிகள் வைக்கப்பட்டுள்ளன. . இந்த பகுதியை சுற்றி வரும் பல காட்சி நிகழ்வுகளில், அழகாக பாதுகாக்கப்பட்ட டைனோசரின் மாதிரிகள் மற்றும் காஸ்ட்கள் மற்றும் லியோனிங் இருந்து பறவை மாதிரிகள் காட்டப்படுகின்றன. மற்றொரு காட்சி வழக்கில், "டைரனோசொரஸ் ஜுச்சென்ஜென்சிஸ்" என்று பெயரிடப்பட்ட ஒரு டைரனோச ur ரிட்டின் எலும்பு மற்றும் பற்கள் அமைக்கப்பட்டுள்ளன. ஒரு ஜோடி மேக்ரோலோங்கடூலிதஸ் முட்டைகள் உட்பட பல டைனோசர் முட்டைகளும் காட்சிப்படுத்தப்பட்டுள்ளன. மண்டபத்தின் முடிவில், ஜௌகௌடியனில் உள்ள பீக்கிங் மனிதன் மற்றும் மேல் குகை மனிதன் தளத்திலிருந்து பல கலைப்பொருட்கள் காட்சிக்கு வைக்கப்பட்டுள்ளன.
# அதனா ஒப்பந்தம்

**அதனா ஒப்பந்தம்**(The Adana Agreement) (;;) was an agreement made between துருக்கி மற்றும் சிரியா நாடுகளுக்கிடையில் 1998 ஆம் ஆண்டில் குர்திசுத்தான் தொழிலாளர் கட்சியை சிரியாவிலிருந்து வெளியேற்றுவது தொடர்பாக ஏற்பட்ட ஒரு ஒப்பந்தம் ஆகும்.
# அதனா ஒப்பந்தம்

## பின்னணி

சிரியா மற்றும் துருக்கி ஆகிய நாடுகளுக்கிடையே ஒரு கடினமான உறவு நிலவி வந்தது. வரலாற்று காலத்திலிருந்து சிரிய கத்தே மாகாணம், யூப்ரடீஸ் - டைகிரிஸ் நதி அமைப்பின் மிகைநீர்ப்போக்கு தொடர்பான சச்சரவுகள் ஆகியவை காரணமாக இந்த கடினமான உறவு நிலவி வந்தது எனலாம். ஆகவே இந்த நாடுகள் எதிரெதிர் அணிகளில் சார்ந்து நின்று பனிப்போர் சூழலைக் கொண்டிருந்தன. துருக்கி வட அத்திலாந்திய ஒப்பந்த அமைப்புடனும், சிரியா சோவியத் ஒன்றியத்துடன் நெருக்கமாகவும் இருப்பதாக வெளிக்காட்டிக் கொண்டன.  
1980கள் மற்றும் 1990களில், சிரியா - துருக்கி தொடர்புகள் குர்திசுத்தான் தொழிலாளர் கட்சியின் நிறுவன முகாம்களையும், அதன் தலைவர் அப்துல்லா ஓசுலானையும் தனது பிராந்தியப் பகுதிகளுக்குள் அனுமதித்ததன் விளைவாக மிகவும் நெருக்கடிக்கு ஆளாயின எனலாம். குர்திசுத்தான் தொழிலாளர் கட்சி ஒரு சுயேச்சதிகாரம் கொண்ட, துருக்கியின் ஆட்சிப்பகுதிக்குள் உள்ள பரப்புகளையும் உள்ளடக்கிய குர்திசுத்தானை குர்திஷ் - துருக்கிய சச்சரவிற்குப் பிந்தைய துருக்கிய அரசாங்கத்திற்கெதிராக உருவாக்க விரும்பியது.  
சிரியா தொடக்கத்தில் துருக்கிய கோரிக்கைகளைப் புறக்கணித்தது. ஆனால், குறிப்பிடத்தக்க சமரச முயற்சிகளுக்குப் பின்னர் பகுதியளவிற்கு, அதாவது குர்திசுத்தான் தொழிலாளர் கட்சியின் இருப்பு குறித்து துருக்கிய வேண்டுகோள்களில் பகுதியளவிற்கு உடன்பட ஒத்துக்கொண்டது. ஒப்பந்தத்தின் போக்கில், சிரிய அரசு ஓசுலானை துருக்கிய அதிகாரிகள் வசம் ஒப்படைக்காமல் தமது நாட்டிலிருந்து வெளியேறச் செய்தது.  
ஓசுலானின் புறப்பாட்டிற்குப் பிறகு, சிரியா தனது பிராந்திய எல்லைக்குள்ளிருந்து இன்னும் வெளியேறாமல் இருந்த அந்த அமைப்பினரை சுட்டுததள்ளினர்.  
துருக்கியின் "பாதுகாப்பையும் ஸ்திரத்தன்மையையும் பாதிக்கும்" என்று கருதப்படும் எந்தவொரு செயலையும் சிரியா அனுமதிக்காது. அவ்வாறான செயல்பாட்டில் ஈடுபடும் குழுவிற்கு எந்தவொரு நிதி அல்லது பொருள் ஆதரவையும் அதன் பிரதேசத்தின் வழியாக வழங்க இது அனுமதிக்காது. சிரியா குர்திசுத்தான் தொழிலாளர் கட்சியின் புதிய முகாம்களை நிறுவவோ, அதன் எல்லைகளுக்குள் வணிக நடவடிக்கைகளில் பங்கேற்கவோ அனுமதிக்காது.சிரியா குர்திசுத்தான் தொழிலாளர் கட்சியை ஒரு 'பயங்கரவாத அமைப்பு' என்று அங்கீகரித்து அதன் அனைத்து நடவடிக்கைகளையும், அதனுடன் தொடர்புடைய எந்தவொரு குழுக்களின் நடவடிக்கைகளையும் சிரிய மண்ணில் தடை செய்யும்.
குர்திசுத்தான் தொழிலாளர் கட்சியின் உறுப்பினர்களை சிரியா வழியாக மூன்றாம் நாடுகளுக்கு செல்ல சிரியா அனுமதிக்காது.அப்துல்லா ஓசுலானை மீண்டும் தனது எல்லைகளுக்குள் நுழைய சிரியா அனுமதிக்காது. இந்த கோரிக்கைகளை நிறைவேற்ற சிரியா தவறிவிட்டால், சிரியா-துருக்கி எல்லை வழியாக சிரியாவிற்கு 5 கி.மீ தொலைவில் குர்திசுத்தான் தொழிலாளர் கட்சிக்குத் தொடர்புடையவர்கள் என சந்தேகப்படும் நபர்களை துரத்த துருக்கிக்கு உரிமை உண்டு.  
இந்த ஒப்பந்தத்தின் மிக முக்கிய நோக்கமானது சிரிய - துருக்கிய இரு தரப்பு உறவுகளை மீட்டமைப்பதாகும்.